पाएं अपने शहर की ताज़ा ख़बरें और फ्री ई-पेपरडाउनलोड करें
मुंबई. बच्चों की पढ़ाई और उनके बेहतर भविष्य की चाह माता-पिता से क्या-क्या नहीं करा लेती। मुंबई में एक महिला ने अपने तीन बच्चों को शिक्षित बनाने के लिए अपनी कोख ही किराए पर दे दी। एक विदेशी दंपति को कोख किराए पर देने के एवज में उस महिला ने तीन लाख रुपए लिए ताकि वह अपने बच्चों की स्कूल फीस समय पर भर सके।
सीमा पाटील (परिवर्तित नाम) ने बताया, 'यह पहला मौका है जब मैंने अपनी कोख किराए पर दी है। यह सब मैं अपने बच्चों के बेहतर भविष्य के लिए कर रही हंू, ताकि उन्हें स्कूल से न निकाला जा सके और वे अपनी पढ़ाई बेहतर ढंग से कर सकें। स्कूलवालों ने एक बेटे की फीस अदा न किए जाने के कारण उसे स्कूल से निकाल दिया था। इससे मैं काफी आहत हुई थी।
भविष्य में दोबारा ऐसा न हो इसलिए उसने अपनी कोख किराए पर देने फैसला किया। सीमा के तीनों बच्चों की सालाना फीस तीस हजार रुपए है। बच्चों की पढ़ाई के लिए सीमा ने अपने परिचितों व बैंक से कर्ज लेना चाहा पर कहीं से भी उसे पैसे नहीं मिले। तभी हर तरफ से निराश सीमा की एक सहेली ने उसे अपनी कोख किराए पर देने का सुझाव दिया। शुरुआत में इस सुझाव के साथ आगे बढऩे में सीमा को कठिनाई महसूस हुई क्योंकि उसका पति किराए पर कोख देने को लेकर सहमत नहीं था। पर दो महीने तक समझाने के बाद अंतत: वह इसके लिए तैयार हो गया।
बच्चों से बोला झूठ
सीमा ने बताया, 'मेरे बढ़ते पेट को देखकर जब बच्चों ने इसका कारण जानना चाहा तो मैंने कहा कि पेट में गैस बढ़ जाने के कारण ऐसा हो रहा है।ज् सीमा नहीं चाहती थी कि उसके बच्चों को उसके फैसले के बारे में कुछ पता चले। सीमा को हर माह अस्पताल से दवाई व अच्छे भोजन के लिए पैसे मिलते हैं। इसमें से भी कुछ पैसे वह बच्चों की फीस के लिए बचा लेती है। सीमा अपने बच्चों को वह हर खुशी देना चाहती है, जो उसे नसीब नहीं हुई। उसकी कोख में एक विदेशी दंपति के आठ माह के जुड़वां बच्चे पल रहे हंै।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn